Source: http://www.scientologyvallas.hu/landmark-decisions/uk-supreme-court-issues-landmark-decision-regarding-the-scientology-religion.html
Timestamp: 2020-07-13 15:23:58
Document Index: 5839274

Matched Legal Cases: ['bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ']

Legfelsőbb Bíróságának mérföldkő jelentőségű 2013‑as ítélete a Szcientológia vallásról
Lord Toulson a bíróság nevében a Szcientológia elleni történelmi tilalmat a „logikátlan, diszkriminatív és igazságtalan” jelzőkkel illette. A Legfelsőbb Bíróság másik négy bírája – a Legfelsőbb Bíróság elnöke, Lord Neuberger vezetésével – mind egyetértett ezzel.
A bíróság úgy találta, hogy a Szcientológia elismerésének megtagadása diszkrimináló volt, minthogy más, személyes teremtő Istent nem imádó vallások elismertté váltak mint vallások:
Hacsak nincs valamilyen kényszerítő egyedi ok a másként vélekedésre, a vallás fogalma nem korlátozható pusztán azokra a vallásokra, amelyek egy legfelsőbb istenséget tisztelnek. Legelőször is, egy ilyen korlátozás a vallási diszkrimináció egy formája lenne, mely elfogadhatatlan a mai társadalomban. Kizárná a buddhizmust és más vallásokat, például a dzsainizmust, taoizmust, a teozófiát és a hinduizmus egyes ágait. A jelen eset bizonyítékai azt mutatják, hogy többek között a dzsainisták, teozófusok és buddhisták rendelkeznek bejegyzett vallásos áhítati helyekkel Angliában. Lord Denning a Segerdal-perben ([1970] 2 QB 697, 707) elismerte, hogy a buddhista templomokat „helyénvalóan vallásos áhítat helyeként minősítik”, de minden további magyarázat nélkül „különleges eseteknek” mondta őket. Annak szükségessége, hogy kivételt tegyenek a buddhizmus esetében (mely kivételt a dzsainizmusra és a teozófiára is alkalmazták), valamint az ezzel kapcsolatos kielégítő magyarázat hiánya arra vonatkozó erőteljes jelek, hogy valami téves az állítólagos általános szabályban.
Továbbá a vallás fogalmának egy olyan vallásra való leszűkítése, amely magában foglal egy „legfelsőbb istenségbe” vetett hitet, nehéz teológiai területre visz. Wilks asszony bizonyítéka alapján a szcientológusok hisznek egyfajta legfelsőbb istenségben, ám az absztrakt és személytelen természetű. Az Isten természetével kapcsolatos elképzelések a teológiai viták tárgya.
Ítéletében a bíróság megvizsgálta és felülbírálta a vallás definícióját az 1855‑ös Vallásos áhítati helyek regisztrációs törvényének vonatkozásában. A bíróság határozatában a következőképpen definiálta a vallás fogalmát:
Szellemi vagy nemvilági hitrendszer, amelyet követők egy csoportja vall, és amely azt állítja, hogy magyarázattal szolgál az emberiség univerzumban elfoglalt helyét és a végtelennel való kapcsolatát illetőleg, valamint hogy megtanítja követőit, hogyan éljék az életüket a hitrendszerhez fűződő szellemi megértésnek megfelelően.
Ezen definíció alapján Lord Toulson – az Egyesült Királyság Legfelsőbb Bírósága nevében – a következő határozatot hozta:
A vallás fogalmának jelentésére vonatkozó megközelítésem alapján a bizonyíték bőségesen elegendő annak megmutatására, hogy a Szcientológia a jelentés keretein belül található.
A bíróság ezt követően megvizsgálta, hogy a Szcientológia folytat‑e „vallásos áhítatot”, amint azt az 1855‑ös törvény megköveteli. Lord Toulson megállapította:
Nézetem szerint az áhítat jelentése [az 1970‑es döntésben] indokolatlanul szűk volt, ám még ha nem is volt indokolatlanul szűk 1970‑ben, most indokolatlanul szűk.
A bíróság a vallásos áhítat fogalmának modern definícióját elég tágan értelmezte ahhoz, hogy beletartozzon „bármilyen vallási szertartás, függetlenül attól, hogy beleesik‑e a szűkebb definícióba”, amelyet az 1970‑es ügyben alkalmaztak. Állásfoglalását tovább erősítette azzal, hogy megjegyezte:
Ez a tágabb értelmezés összhangban van a mérvadó szótári definíciókkal…
A tágabb értelmezés összhangban van a törvény azon céljával, hogy lehetővé tegye egy vallásos szertartások végzésére alkalmas találkozóhellyel rendelkező gyülekezet tagjainak, hogy esküvői szertartásokat tartsanak ott. Az erre a tevékenységre kapott felhatalmazásuk nem függhet teológiai vagy liturgiai nüánszoktól azt illetőleg, hogy milyen precízen látják és fejezik ki kapcsolatukat a végtelennel (amelyre a szcientológusok mint „Isten” utalnak a hitvallásukban és egyetemes imájukban). A kérdések, amelyekkel a jelen ügy bizonyítékai részletesen foglalkoznak, sokkal inkább a teológusokra tartoznak, mint az Anyakönyvi Hivatalra vagy a bíróságokra.
Ezen ténymegállapításokat alapul véve az Egyesült Királyság Legfelsőbb Bírósága úgy ítélkezett, hogy a Londoni Szcientológia Egyház kápolnája „vallásos áhítat helye a Vallásos áhítati helyek regisztrációs törvénye 2. cikke értelmében”. A Legfelsőbb Bíróság ennek megfelelően elrendelte, hogy a Szcientológia-kápolnát jegyezzék be áhítati helyként és a házasságkötések helyszíneként. Így a Szcientológia teljes vallási elismerést nyert az Egyesült Királyságban.
Miután 2013 decemberében végighallgatta a Legfelsőbb Bíróság ítéletét a tárgyalóteremben, Louisa Hodkin kijelentette:
A vőlegényem és én mindig hittünk a brit jogrendszer méltányosságában. Ez egy hosszú és megpróbáltatásokkal teli út volt, de a Legfelsőbb Bíróság mai döntésével azt mondhatom, hogy megérte. Nagyon örülünk, hogy most már házasságot köthetünk, és köszönjük a családjainknak és barátainknak a türelmüket és támogatásukat.
E történelmi ítéletet követően, amely a szcientológusok elleni vallási diszkrimináció minden jogi alapjának véget vetett az Egyesült Királyságban, Louisa Hodkin boldogan mondta ki az igent családja, barátai és szcientológus társai jelenlétében a londoni kápolnában.
Barátok, családtagok és támogatók a Londoni Szcientológia Egyházban.
A Londoni Szcientológia Egyház
Az ideális egyház Saint Hillben, L. Ron Hubbard egyesült királyságbeli otthonában
Az Egyesült Királyság Legfelsőbb Bíróságának 2013. decemberi történelmi ítélete, valamint az Ausztrál Legfelsőbb Bíróságnak a Szcientológiát vallásként elismerő 1983‑as, mérföldkő jelentőségű ítélete (lásd Az Ausztrál Legfelsőbb Bíróság 1983‑as ítélete: Szcientológia Egyház: A Szcientológia vallás mérföldkő jelentőségű elismerése) képviseli a két legfőbb esetet a vallás definíciójának tárgyában az Egyesült Királyság és Ausztrália legmagasabb szintű bíróságain. E minőségükben kristálytiszta és elsöprő erejű precedenst alkotnak a Nemzetközösség országaiban és az angol nyelvű világban.
A Nemzetközösség – korábban Brit Nemzetközösség – 53 olyan önálló szuverén állam önkéntes szövetsége, amelyek egykor a Brit Birodalomhoz tartoztak.